CELEX: 32010D0392
Language: et
Date: 2010-07-14 00:00:00
Title: 2010/392/: Komisjoni otsus, 14. juuli 2010 , millega lõpetatakse dumpinguvastane menetlus teatavate Indiast ja Malaisiast pärit roostevabast terasest kinnitusdetailide ja nende osade impordi suhtes

15.7.2010   
            
            
               ET
            
            
               Euroopa Liidu Teataja
            
            
               L 180/26
            
         KOMISJONI OTSUS,
   14. juuli 2010,
   millega lõpetatakse dumpinguvastane menetlus teatavate Indiast ja Malaisiast pärit roostevabast terasest kinnitusdetailide ja nende osade impordi suhtes
   (2010/392/EL)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), ja eriti selle artiklit 9,
   olles konsulteerinud nõuandekomiteega
   ning arvestades järgmist:
   A.   Menetlus
   
   
               (1)
            
            
               30. juunil 2009. aastal sai Euroopa Komisjon (edaspidi „komisjon”) kaebuse teatavate Indiast ja Malaisiast (edaspidi „asjaomased riigid”) pärit roostevabast terasest kinnitusdetailide ja nende osade impordi väidetava kahjustava dumpingu kohta.
            
         
               (2)
            
            
               Kaebuse esitas Euroopa Tööstuslike Kinnitusdetailide Instituut (European Industrial Fasteners Institute; edaspidi „EIFI”) tootjate nimel, kelle toodang moodustab olulise osa, käesoleval juhul üle 25 % liidu teatavate roostevabast terasest kinnitusdetailide kogutoodangust, kaebus esitati tuginedes algmääruse artikli 4 lõikele 1 ja artikli 5 lõikele 4.
            
         
               (3)
            
            
               Kaebus sisaldas esmapilgul usutavaid tõendeid dumpingu ning sellest tuleneva kahju kohta, mida käsitati piisava põhjusena dumpinguvastase menetluse algatamiseks.
            
         
               (4)
            
            
               Seega algatas komisjon pärast nõuandekomiteega konsulteerimist Euroopa Liidu Teatajas avaldatud teatega (2) dumpinguvastase menetluse asjaomastest riikidest pärit, praegu CN-koodide 7318 12 10, 7318 14 10, 7318 15 30, 7318 15 51, 7318 15 61 ja 7318 15 70 alla kuuluvate teatavate roostevabast terasest kinnitusdetailide ja nende osade impordi suhtes.
            
         
               (5)
            
            
               Samal päeval algatas komisjon subsiidiumivastase menetluse teatavate asjaomastest riikidest pärit roostevabast terasest kinnitusdetailide ja nende osade impordi suhtes Euroopa Liitu (3).
            
         
               (6)
            
            
               Komisjon saatis küsimustikud liidu tootmisharule ja kõigile teadaolevatele liidu tootjate ühendustele, asjaomaste riikide eksportijatele/tootjatele, kõigile eksportijate/tootjate ühendustele, importijatele, kõigile teadaolevatele importijate ühendustele ning asjaomaste riikide ametiasutustele. Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamisteates sätestatud tähtaja jooksul.
            
         B.   Kaebuse tagasivõtmine ja menetluse lõpetamine
   
   
               (7)
            
            
               EIFI võttis 1. aprillil 2010 komisjonile saadetud kirjaga ametlikult oma kaebuse tagasi.
            
         
               (8)
            
            
               Algmääruse artikli 9 lõike 1 kohaselt võib menetluse lõpetada, kui kaebus tagasi võetakse ja kui lõpetamine ei ole vastuolus liidu huvidega.
            
         
               (9)
            
            
               Komisjon otsustas käesoleva menetluse lõpetada, sest uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Huvitatud isikuid teavitati nõuetekohaselt ja neile anti võimalus esitada märkusi. Komisjonile ei saabunud ühtegi märkust selle kohta, et lõpetamine oleks vastuolus liidu huvidega.
            
         
               (10)
            
            
               Seega otsustas komisjon, et dumpinguvastane menetlus teatavate asjaomastest riikidest pärit roostevabast terasest kinnitusdetailide ja nende osade impordi suhtes Euroopa Liitu tuleks lõpetada,
            
         ON VASTU VÕTNUD KÄESOLEVA OTSUSE:
   Artikkel 1
   Lõpetatakse dumpinguvastane menetlus Indiast ja Malaisiast pärit, praegu CN-koodide 7318 12 10, 7318 14 10, 7318 15 30, 7318 15 51, 7318 15 61 ja 7318 15 70 alla kuuluvate teatavate roostevabast terasest kinnitusdetailide ja nende osade suhtes.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 14. juuli 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 51.
   
      (2)  ELT C 190, 13.8.2009, lk 27.
   
      (3)  ELT C 190, 13.8.2009, lk 32.